Cairus

Cāirus sive CāhĕreWillelmi Tyrensis Historia Rerum in Partibus Transmarinis Gestarum 19.8 et passim. (Arabice القاهرة, al-Qāhira 'Victrix', 'Domitrix'), est caput Aegypti et maxima urbs in mundo Arabico et in Africa, atque regio sexta decima a maxima in orbe terrarum. In Delta Nili situs,.. anno 969 conditus est. Conurbatio, "Urbs Mille Minaretorum" per ludibrium ob potentiam architecturae Islamicae appellata, diu est medium civilitatis culturaeque. Quamquam Cairus a Domu Fatimidarum saeculo decimo rite conditus est, terra urbis hodiernae fuit locus capitum civitatum quorum reliquia in vicis Cairi Veteris iam sunt conspicua. Cairus etiam consociatur cum Aegypto antiquo ob propinquitatem urbium antiquarum Memphidos, Gizae, et Fossati, prope Magnam Sphingem Gizensem et pyramides Gizae sitas.

 Historia 
Sedes Cairi fere idem est atque civitatis antiquae nomine BabylonSic semper in fontibus Graecis, Latini autem fontes nunc Babylonem nunc Babyloniam dicunt. Aegypti. Cuius oppidi mentio iam fit in Diodori Bibliotheca Historica (1.56.3), sed fieri potest ut locus iam diu Aegyptiis in usu esset. Fontem nominis nonnulli dicunt esse Pr-Ḥˁpy-n-Ỉwn "Domus Nili Heliopolitana," quod quidem verisimiliter /pʰħaʕbn̩ˈʔoːn/ audiebatur.

Cum Arabes Aegyptum anno 641 Byzantinorum devincerent, castra Arabis ducis Amr ibn al-As hic posta erant, quae facta sunt urbs Fossatum nomine (Arabice الفسطاط‎ al-Fusṭāṭ). Sub regibus domuum Arabum, urbs floruit ut caput terrae. Anno 969, Fatimidi Aegypto potiti sunt et urbem fundaverunt supra Fossatum, principio appellata al-Mansuriyah, at postea al-Qahirah vel Cairus nominata est.

Saeculis XII et XIII crucesignati in Aegyptum invaserunt. Apud Willelmum Tyrensem in Historia rerum in partibus transmarinis gestarum scriptum est historia brevis Aegypti ab pharaonum tempore usque ad aevum suum. Cairus vel "Cahere" dictus est "egregia metropolis, quae vulgo Babylonia dicitur, lingua vero Arabica Macer appellatur".Willemi Tyrensis Archiepiscopi Chronicon, editum R. B. C. Huygens (1986), liber XIX, caput XIV.

 Aer 
Aer Cairi calidus est praesertim hieme. Paululum pluviae annuae (circa 24 mm) e mense Octobri usque ad Aprilem effunditur.

 Praeclari cives 
Cairi olim vixerunt aut nati sunt et hodie vivunt multi incluti viri atque feminae:

 Nati 
 Bassem Youssef, cardiologus et comicus
 Dalida, cantrix Francica (1933-1987)

 Mortui 
 Ioannes Ludovicus Burckhardt (1784-1817), explorator Helveticus.
 Gamal Abdel Nasser (1918-1970), secundus Aegypti praeses.
 Machometus Reza Pahlavi (1919-1980), postremus Iraniae imperator.

 Notae 

 Bibliographia 























Museum Aegyptium
Museum Copticum

 Nexus externi 

 Descriptio de Cairo. Wikivoyage. 
 Descriptio de Cairo. Lonely Planet. 
 De Cairo et historia eius 

 Pinacotheca 

!
Categoria:Capita
Categoria:Condita 969
Categoria:Historia Aegypti
Categoria:Loci hereditatis mundialis in Aegypto
Categoria:Portus fluminis Nili
Categoria:Urbes milies milium incolarum